**SHPALLJE PËR FURNIZIME DHE SHËRBIME**

AKP e cila ka në Administrim të Drejtpërdrejtë Ndërmarrjen Shoqërore “Inex Sharr Planina ” Brezovicë

**SHPALLË** këtë:

**FTESË PËR OFERTË**

**PROCEDURA E NEGOCIUAR ME PUBLIKIM**

**I. LËNDA E KONTRATËS**

Ftesë për ofertë për blerjen, instalimin dhe implementimin e një sistemi të kontrollit të qasjes me lexim QR Kode dhe RFID në qendrën e skijimit në Brezovicë, që përfshin:

* 8 porta hyrje/dalje (Gates) me teknologji të avancuar;
* 2 terminale shitjeje (POS);
* Softuer menaxhues me kapacitet zgjerimi.

**II. SPECIFIKAT TEKNIKE**

**2.1 Pajisjet e Kontrollit të Qasjes – 8 njësi**

* Lexim QR Kode dhe RFID (ISO 14443 / ISO 15693);
* Ekran për komunikim me përdoruesin;
* Sensore për parandalimin e hyrjeve të paautorizuara;
* Funksion hyrje/dalje me ndriçim sinjalizues;
* Rezistencë IP ≥ 54 për përdorim në ambiente të jashtme;
* Dizajn modular për zgjerime të mëvonshme.

**2.2 Terminale Shitjeje (POS) – 2 njësi**

* Ekran me prekje (Touch Screen);
* Lexues të integruar për RFID dhe QR Kode;
* Printer për bileta;
* Lidhje të sigurt LAN/Ëi-Fi;
* Integrim me sistemet fiskale lokale;
* Përgatitje për shitje online.

**2.3 Softuer Menaxhues dhe Përcjellës**

* Menaxhim përdoruesish dhe autorizimesh;
* Raportim në kohë reale dhe arkivim historik;
* Mbështetje për integrime me sisteme ERP, HR, etj.;
* Strukturë modulare për shtesa të ardhshme.
* E preferuar - Interfejsi i softuerit të mundësoj qasje në tri (3) gjuhë: Shqip, Serbisht dhe Anglisht.

**III. KËRKESAT PËR OPERATORËT EKONOMIKË**

* Minimum 3 vite përvojë në projektim, furnizim dhe instalim të sistemeve të ngjashme;
* Lista e projekteve të ngjashme të realizuara;
* Certifikata të cilësisë (ISO 9001, ISO/IEC 27001 ose ekuivalente);
* Letra reference nga klientë të mëparshëm;
* Manual teknik i sistemit të ofruar;
* Plani i implementimit dhe afatet kohore;
* instalimi dhe testimi i pajisjeve
* Garanci minimale 24 muaj dhe mbështetje teknike të mirëmbajtjes për së paku 12 muaj;
* Trajnim për personelin përgjegjës për operimin dhe mirëmbajtjen.

**IV. AFATI I ZBATIMIT DHE DORËZIMIT**

* Dorëzimi, instalimi dhe testimi duhet të përfundojnë brenda **45 ditësh** nga nënshkrimi i kontratës;
* Testimi përfundimtar bëhet në prani të përfaqësuesve të autoritetit kontraktues.

**V. OFERTAT**

* Kjo procedurë zhvillohet në përputhje me nenin 12 të Rregullores së brendshme të Prokurimit nr.04/2025 të Agjencisë Kosovare të Privatizimit, duke mundësuar pjesëmarrjen ndërkombëtare dhe duke siguruar transparencë dhe trajtim të barabartë për të gjithë operatorët ekonomikë.
Ofertat nga operatorë ekonomikë ndërkombëtarë pranohen në kushte të barabarta, me kusht që të përmbushin të gjitha kërkesat teknike dhe ligjore të përcaktuara në këtë Ftesë.
* Të gjitha çmimet duhet të jenë të shprehura në euro (€), duke përfshirë të gjitha detyrimet, taksat, doganat dhe kostot e transportit sipas **Incoterm-it** të përcaktuar nga ofertuesi.

| **Incoterm** | **Paguhet nga Blerësi** | **Paguhet nga Shitësi** | **Rreziku kalon te Blerësi në** |
| --- | --- | --- | --- |
| **EXW** (Nga Vendi i Shitësit) | Të gjitha kostot e transportit, eksportit/importit, sigurimit | Vetëm përgatit mallin në ambientet e veta | Në ambientet e shitësit |
| **FCA** (Dorëzim tek Transportuesi) | Nga vendi i dorëzimit e tutje | Deri në dorëzimin te transportuesi i parë | Në vendin e dakorduar |
| **CIF** (Kosto, Sigurim, Transport Detar) | Doganë hyrëse, transport të brendshëm | Eksport, transport detar, sigurim | Në portin e destinacionit |
| **DDP** (Dorëzim me Detyrime të Paguar) | Asgjë (shitësi paguan gjithçka) | Të gjitha kostot përfshirë doganën dhe TVSH | Në destinacionin përfundimtar |
| **DPU** (Dorëzim i Shkarkuar) | Veprimet pas shkarkimit | Të gjitha deri në shkarkim | Pasi mallrat janë shkarkuar |
| **DAP** (Dorëzim në Vend) | Taksat, dogana | Të gjitha të tjerat përfshirë transportin | Para shkarkimit |

Për më shumë informata dhe udhëzime sa i përket detyrimeve doganore në Republikën e kosovës, ju lutem t`i referoheni dokumentit në shtojcë të kësaj shpallje: **“Detyrimet lidhur me Importin, Doganat dhe TVSH-në”**

**Oferta e paraqitur duhet të mbetet e vlefshme për të paktën gjashtëdhjetë (60) ditë kalendarike nga afati i fundit për dorëzimin e ofertave.**

**Vlerësimi do të bazohet në ofertën me çmimin më të ulët dhe teknikisht të përgjegjshme.**

**VI. ZGJIDHJA E KONTESTEVE**

* Çdo Operator Ekonomik, i cili konsideron se gjatë ndonjë faze të procedurës së prokurimit (përfshirë njoftimin, përgatitjen e tenderit, paraqitjen e ofertës, vlerësimin, apo përzgjedhjen e ofertuesit fitues), janë shkelur të drejtat e tij apo janë evidentuar parregullsi, ka të drejtë të parashtrojë ankesë.
* Ankesa duhet të parashtrohet brenda një afati prej dhjetë (10) ditësh kalendarike nga dita e publikimit të njoftimit për përzgjedhjen e ofertuesit fitues, sipas kushteve të përcaktuara në dokumentacionin e tenderit.
* Ankesat paraqiten me shkrim pranë Komisionit Shqyrtues të Ankesave, i cili vepron në kuadër të Zyrës Qendrore të Agjencisë Kosovare të Privatizimit.
* Nëse operatori ekonomik nuk është I kënaqur me vendimin e komisionit për Shqyrtimin e ankesave, Autoriteti kompetent për zgjidhjen e kontesteve do të jetë Gjykata Komerciale e Republikës së Kosovës.

**VII. AFATI KOHOR DHE VENDI PËR DORËZIMIN E OFERTAVE**

Operatorët ekonomikë të interesuar mund të kërkojnë informata më të detajuara me shkrim nëpërmjet e-mailit zyrtar nga data **17/07/2025** deri më **05/08/2025 apo 20 ditë kalendarike** nga dita e publikimit apo shpalljes.

**Dorëzimi i ofertave:**

* Data e fundit për dorëzimin e ofertave 05/08/2024 ora 24:00h
* Adresa: Agjencia Kosovare e Privatizimit, Rr. Dritan Hoxha nr. 55, 10000 Prishtinë – Zyra për marrëdhënie me Publikun (PR) ose
* Nëpërmjet email-it në adresën elektronike: **info@pak-ks.org**

**Hapja e ofertave:**

* Bëhet nga “Komisioni për Vlerësimin dhe Negocimin e Ofertave” me datë: 06/08/2024, ora 10:00.